b'\n_START_ARTICLE_\nPistol-mitralier\xc4\x83\n_START_PARAGRAPH_\nPistolul-mitralier\xc4\x83 (PM) este o carabin\xc4\x83 automat\xc4\x83 cu o greutate mic\xc4\x83, destinat s\xc4\x83 foloseasc\xc4\x83 cartu\xc8\x99e de pistol pentru a executa foc automat la distan\xc8\x9b\xc4\x83 relativ scurt\xc4\x83 (cel mult 150m). Acest tip de arm\xc4\x83 combin\xc4\x83 focul automat al unei mitraliere cu cartu\xc8\x99ele mai mici \xc8\x99i mai u\xc8\x99oare folosite la pistoale._NEWLINE_Pistolul-mitralier\xc4\x83 a fost inventat \xc3\xaen Primul R\xc4\x83zboi Mondial, dar perioada de v\xc3\xa2rf a fost \xc3\xaen cel de-al Doilea R\xc4\x83zboi Mondial, c\xc3\xa2nd s-au fabricat milioane de astfel de arme. _NEWLINE_\xc3\x8enc\xc4\x83rcarea cartu\xc8\x99elor se face din \xc3\xaenc\xc4\x83rc\xc4\x83tor. Masa mic\xc4\x83 a gloan\xc8\x9belor \xc8\x99i reculul sc\xc4\x83zut al armei face posibil\xc4\x83 ca pistoalele-mitralier\xc4\x83 s\xc4\x83 poat\xc4\x83 fi utilizate at\xc3\xa2t sprijinite de um\xc4\x83r, c\xc3\xa2t \xc8\x99i de la \xc8\x99old. _NEWLINE_Datorit\xc4\x83 dezavantajului puterii de penetrare, a b\xc4\x83t\xc4\x83ii mai slabe, \xc8\x99i din cauza faptului c\xc4\x83 trupele din poli\xc8\x9bie \xc8\x99i armat\xc4\x83 sunt dotate cu veste antiglon\xc8\x9b, impenetrabile de cartu\xc8\x99e de pistol, \xc3\xaen dotarea armatelor pistoalele-mitralier\xc4\x83 au fost \xc3\xaenlocuite cu pu\xc8\x99ti de asalt de m\xc4\x83rime mai mic\xc4\x83 (carabine).  _NEWLINE_Pistoalele-mitralier\xc4\x83 se bucur\xc4\x83 de o larg\xc4\x83 apreciere \xc3\xaen unit\xc4\x83\xc8\x9bile antiteroriste, care de regul\xc4\x83 se lupt\xc4\x83 cu adversari neproteja\xc8\x9bi de veste antiglon\xc8\x9b \xc3\xaen spa\xc8\x9bii \xc3\xaenguste, reculul mai mic, controlul mai bun al armei \xc8\x99i \xc3\xaen mod automat minimalizarea riscului de penetrare complet\xc4\x83 (\xc8\x99i prin aceasta punerea vie\xc8\x9bii civililior \xc3\xaen pericol) oferind un beneficiu maxim.'